Իսկ այսօր նորից են թափահարում նույն մարդակեր գործարքի պատճենները և խոստանում Թուրքիայի համար ատոմակայան կառուցել: Ո՞վ չգիտի, որ ատոմակայանը ատոմային զենքի տեր դառնալու առաջին նախապայմանն է: Ո՞վ չգիտի, որ ատոմային զենքին տիրանալու պարագայում Թուրքիան այն թափելու է միայն մեր երկու ժողովրդի գլխին` Մեծ Թուրանի ճանապարհի խոչընդոտները վերացնելու համար: Արժանահիշատակ Սախարովը բազմիցս զգուշացնում էր, թե վերակառուցման ճակատագիրը որոշվում է Ղարաբաղում: Եվ Գարբաչովը ցեռուական կաբինետներում մշակված ծրագրով Ղարաբաղից սկսեց միասնական պետության կազմաքանդումը ու արժանացավ Նոբելյան մրցանակի: Այսօր Ղարաբաղի վզին փորձում են փաթաթել Մադրիդյան սկզբունքներ անունով 6 պարտադրանքները, որոնցից յուրաքանչյուրն առանձին վերցրած հավասար է հայոց Ղարաբաղի ոչնչացմանը: Այսօր էլ պահանջում են, որ մենք միակողմանի հետ քաշենք մեր դիպուկահարներին, որպեսզի հակառակորդ կողմը անարգել կոտորի մեզ, փոխանակ ագրեսորին սանձելու: Մադրիդյան սկզբունքները գործողության մեջ մտնելու դեպքում անբեկանելի սկիզբ է դառնալու շղթայական ռեակցիայի` պանթուրանական «կանաչ քարտեզներով»: Ահա թե ինչու, մեր խորին համոզմամբ, երկու եղբայր ժողովրդի ճակատագրի փորձաքարը նորից դարձել է Ղարաբաղը: Ղարաբաղի կորուստը աղետ է դառնալու նաև ռուս ժողովրդի համար, այս անգամ արդեն անկանխատեսելի չափերով: